section_heading: Radnja
paragraph_text: Carmela poziva Rosalie Aprile i Ralpha Cifaretta na večeru, iako joj je Tony rekao da to ne čini. Rosalie se tijekom večere čini odsutna i tiha, za razliku od Ralphieja koji A.J.-u i prijatelju priča o motociklu kojeg je imao u mladosti. Na večeri prisustvuju i Hugh i Mary De Angelis. Ralphie se ispriča na zahod, a Janice ubrzo pođe za njim, pronašavaši ga kako šmrče kokain. Ona mu se pridružuje i dvojac doživljava prvi seksualni susret. Dok ih nema za stolom, Tony primjećuje kako su dugo odsutni. Tijekom večere Adriana -— u pratnji Danielle -— posjećuje Sopranove kako bi posudila nešto od Carmele. Dok njih dvije razgovaraju, Tony koketira s Danielle, a Rosalie joj pokazuje kuću Sopranovih. Meadow se još uvijek teško nosi sa smrću Jackieja Aprilea i ne dolazi na večeru. Isti razlog koristi i kao izliku za neupisivanje novih predmeta dok se približava njezina druga godina na Sveučilištu Columbia. Carmela je zabrinuta zbog načina na koji joj je kćer provela ljeto.